ประกาศกรมศุลกากรที่ ๑๘๙/๒๕๖๑เรื่องหลักเกณฑ์ วิธีการ และเงื่อนไขเกี่ยวกับการยกเว้นอากรของตามประเภท ๒ ของภาค ๔กรณีของที่ได้รับอนุญาตให้นำออกไปผลิตผสม ประกอบ บรรจุ หรือดำเนินการอื่นใด ณ ต่างประเทศ เพื่อให้การยกเว้นอากรสำหรับของที่ได้รับอนุญาตให้นำออกไปผลิต ผสมประกอบ บรรจุหรือดำเนินการอื่นใด ณ ต่างประเทศ ตามประเภท ๒ ของภาค ๔ แห่งพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๘) พ.ศ. ๒๕๕๗ เป็นไปตามมาตรฐานสากล ภายใต้อนุสัญญาระหว่างประเทศว่าด้วยพิธีการศุลกากรที่เรียบง่ายและสอดคล้องกัน ประกอบกับเพื่อความเหมาะสมรัดกุมและเป็นประโยชน์ต่อการพัฒนาเศรษฐกิจของประเทศอาศัยอำนาจตามความในมาตรา ๕๑ แห่งพระราชบัญญัติศุลกากร พ.ศ. ๒๕๖๐ประกอบกับประเภท ๒ ของภาค ๔ ของที่ได้รับยกเว้นอากร แห่งพระราชกำหนดพิกัดอัตราศุลกากรพ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากรพ.ศ. ๒๕๓๐ (ฉบับที่ ๘) พ.ศ. ๒๕๕๗อธิบดีกรมศุลกากรด้วยความเห็นชอบของรัฐมนตรีว่าการกระทรวงการคลัง จึงออกประกาศไว้ดังต่อไปนี้ข้อ ๑ ให้ยกเลิกประกาศกรมศุลกากรที่ ๑๕๓/๒๕๕๘ เรื่อง หลักเกณฑ์และพิธีการสำหรับการขอยกเว้นอากรแก่ของตามภาค๔ ประเภท ๒ กรณีของที่ได้รับอนุญาตให้นำออกไปผลิต ผสม ประกอบ บรรจุ หรือดำเนินการอื่นใดณ ต่างประเทศ ลงวันที่ ๑๔ กรกฎาคม พ.ศ. ๒๕๕๘ และให้ใช้หลักเกณฑ์ วิธีการ และเงื่อนไขดังต่อไปนี้ข้อ ๒ หลักการทั่วไปของที่ได้รับอนุญาตให้นำออกไปผลิต ผสม ประกอบ บรรจุ หรือดำเนินการอื่นใดณ ต่างประเทศ หากนำกลับเข้ามาภายในหนึ่งปีนับจากวันที่ได้รับอนุญาตให้นำออกไปได้รับยกเว้นอากรหมายเหตุ ก. ของที่ได้รับยกเว้นอากรตามประเภทนี้ ให้ได้รับยกเว้นเพียงเท่าราคาหรือปริมาณแห่งของเดิมที่ส่งออกไปเท่านั้นข. การคำนวณเงินอากรสำหรับของที่ผ่านกระบวนการผลิต ผสม ประกอบ บรรจุหรือดำเนินการอื่นใด ให้ถือตามสภาพของ ราคาของและพิกัดอัตราศุลกากรที่เป็นอยู่ในขณะนำกลับเข้ามา โดยไม่ต้องนำของเดิมที่ส่งออกไปมาคำนวณภาษีค. การส่งของออกไปผลิต ผสม ประกอบ บรรจุ หรือดำเนินการอื่นใด หรือการกำหนดรายละเอียดหรือการพิสูจน์ความถูกต้องแห่งของใดๆ รวมทั้งการอนุญาตให้ขยายกำหนดเวลาออกไปอีกตามความจำเป็นให้เป็นไปตามหลักเกณฑ์และเงื่อนไขที่อธิบดีกรมศุลกากรกำหนดด้วยความเห็นชอบของรัฐมนตรีว่าการกระทรวงการคลังข้อ ๓ หลักเกณฑ์และเงื่อนไข๓.๑ ของที่นำกลับเข้ามาต้องมีสภาพที่สามารถพิสูจน์ได้ว่าเป็นของที่ผ่านกระบวนการผลิตผสม ประกอบ บรรจุ หรือดำเนินการอื่นใดจากของที่ส่งออกไป ทั้งนี้ กรณีมีเหตุอันควรสงสัยภาระการพิสูจน์ เป็นหน้าที่ของผู้นำของเข้า๓.๒ ของที่ได้รับสิทธิยกเว้นอากรต้องเป็นของในประเทศหรือของที่นำเข้ามาในประเทศไทยซึ่งได้เสียอากรไว้ครบถ้วนแล้ว๓.๓ ผู้นำของเข้าต้องเป็นรายเดียวกันกับผู้ส่งของออกข้อ ๔ พิธีการศุลกากรสาหรับของที่ได้รับอนุญาตให้นำออกไปผลิตผสม ประกอบ บรรจุหรือดำเนินการอื่นใด ณ ต่างประเทศ๔.๑ ก่อนการส่งของออกไปผลิต ผสม ประกอบ บรรจุ หรือดำเนินการอื่นใดณ ต่างประเทศ ผู้ส่งของออกต้องยื่นความประสงค์ขอใช้สิทธิยกเว้นอากรตามประเภท ๒ของภาค ๔ แห่งพระราชกำหนดพิกัดอัตราศุลกากร พ.ศ. ๒๕๓๐ ณ สำนักงานศุลกากรหรือด่านศุลกากรประจำท่าหรือที่ที่จะส่งของออกหรือคาดว่าจะส่งของออกโดยยื่นคำขอส่งของออกไปผลิต ผสม ประกอบ บรรจุ หรือดำเนินการอื่นใด ณ ต่างประเทศตามแบบแนบท้ายประกาศนี้ จำนวน ๒ ชุดพร้อมเอกสารประกอบการพิจารณา ซึ่งได้รับรองความถูกต้องของเอกสารดังนี้๔.๑.๑ แสดงสำเนาหนังสือรับรองการจดทะเบียนนิติบุคคลที่ออกให้ไม่เกิน ๖ เดือน๔.๑.๒ สำเนาสัญญาว่าจ้างผลิต ผสมประกอบ บรรจุ หรือดำเนินการอื่นใด ณ ต่างประเทศ๔.๑.๓สูตรการผลิตสินค้าที่รับรองโดยผู้ผลิตในต่างประเทศ ซึ่งเป็นไปตามสัญญาว่าจ้างในข้อ๔.๑.๒ ซึ่งระบุถึงขั้นตอนการผลิตสินค้ารายละเอียดวัตถุดิบ และของที่จะนำกลับเข้ามา๔.๑.๔ สำเนาภาพถ่ายและ/หรือ catalog ของของที่จะส่งออก และที่จะนำกลับเข้ามา๔.๑.๕ หนังสือมอบอำนาจ (ถ้ามี)เมื่อพนักงานศุลกากรผู้ได้รับมอบหมายได้รับคำขอฯตรวจสอบความครบถ้วนของข้อมูลและเอกสารประกอบแล้ว จะบันทึกข้อมูลในระบบฐานข้อมูลการลดอัตราอากรและยกเว้นอากรศุลกากร(มาตรา ๑๒) เพื่อกำหนดเลขทะเบียนที่รับคำขอฯ ดังกล่าวและบันทึกลงในส่วนที่ ๑ ของคำขอฯ แล้วคืนคำขอฯ ให้แก่ผู้ยื่น ๑ ชุด ภายใน ๗ วันทำการนับแต่วันที่เอกสารครบถ้วนถูกต้องรูปแบบเลขทะเบียน มีจำนวน ๑๓ หลักดังนี้OP42 2 YY MM NNNNRunning ตัวเลข ๔ หลัก เริ่มจาก ๐๐๐๑(หลักที่ ๑๐-๑๓)เดือน ๒ หลัก (หลักที่ ๘-๙)ปี พ.ศ. ๒ หลัก (หลักที่ ๖-๗)ประเภท ๒ การยกเว้นอากร (หลักที่ ๕)Outward Processing ภาค ๔ ประเภท ๒ (หลักที่ ๑-๔)กรณีระบบฐานข้อมูลการลดอัตราอากรและยกเว้นอากรศุลกากร (มาตรา ๑๒) ไม่สามารถใช้งานได้ให้พนักงานศุลกากรผู้ได้รับมอบหมายกำหนดเลขทะเบียนดังนี้AAAA 2 YY MM NNNNRunning ตัวเลข ๔ หลัก เริ่มจาก ๐๐๐๑(หลักที่ ๑๐-๑๓)เดือน๒ หลัก (หลักที่ ๘-๙)ปีพ.ศ. ๒ หลัก (หลักที่ ๖-๗)ประเภท๒ การยกเว้นอากร (หลักที่ ๕)รหัสสถานที่ผ่านพิธีการศุลกากร ๔ หลัก (หลักที่๑-๔)๔.๒ การปฏิบัติพิธีการส่งของออกให้ผู้ส่งของออกส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อจัดทำใบขนสินค้าขาออกตามมาตรฐานที่กรมศุลกากรกำหนด โดยต้องสำแดงรายละเอียดชนิดของและบันทึกเลขทะเบียนในช่องใบอนุญาตของใบขนสินค้าขาออกแต่ละรายการพร้อมทั้งระบุการใช้สิทธิใบสุทธินำกลับ ใบขนสินค้าขาออกจะถูกกำหนดสถานะเป็นใบขนสินค้าที่ต้องเปิดตรวจ(Red Line) ทั้งนี้ ถือวันส่งออกสำเร็จเป็นวันที่ได้รับอนุญาตให้นำของออกไป๔.๓ การปฏิบัติพิธีการนำของเข้าสำหรับของที่ส่งออกไปผลิต ผสม ประกอบ บรรจุหรือดำเนินการอื่นใด ณ ต่างประเทศ เพื่อขอยกเว้นอากรมีเงื่อนไขดังนี้๔.๓.๑ ของที่ส่งออกต้องนำกลับเข้ามาภายใน๑ ปี นับจากวันที่ได้รับอนุญาตให้นำของออกไป๔.๓.๒ให้ส่งข้อมูลทางอิเล็กทรอนิกส์เข้าสู่ระบบคอมพิวเตอร์ของศุลกากรเพื่อจัดทำใบขนสินค้าขาเข้าตามมาตรฐานที่กรมศุลกากรกำหนดโดยให้ระบุเลขที่ใบขนสินค้าขาออกรายการที่ ในช่องเลขที่ ใบขนสินค้าที่อ้างถึง (Declaration Number) และระบุเลขทะเบียนในช่องใบอนุญาตพร้อมทั้งระบุการใช้สิทธิ ใบสุทธินำกลับ โดยสำแดงชนิดของที่นำกลับเข้ามาพิกัดอัตราศุลกากรตามสภาพของที่นำเข้า สำหรับราคา ให้สำแดงมูลค่าที่เพิ่มขึ้น ณต่างประเทศรวมค่าขนส่งและค่าประกันภัยเพื่อใช้ในการคำนวณค่าภาษีอากรในกรณีที่ของที่นำเข้าเป็นของที่ส่งออกตามใบขนสินค้าขาออกหลายฉบับให้ผู้นำของเข้าระบุเลขที่ใบขนสินค้าขาออกเพิ่มเติมในช่องหมายเหตุ (Remark)ใบขนสินค้าขาเข้าจะถูกกำหนดสถานะเป็นใบขนสินค้าที่ต้องเปิดตรวจ(Red Line) ให้ผู้นำของเข้ากรอกข้อมูลลงในส่วนที่ ๓ ของคำขอฯที่ได้ลงทะเบียนไว้เพื่อสำแดงปริมาณของที่นำกลับเข้ามา และคำนวณมูลค่าที่เพิ่มขึ้นณ ต่างประเทศ และยื่นให้พนักงานศุลกากรผู้ตรวจปล่อยตรวจสอบ๔.๔ หากของที่ส่งออกไปผลิตผสม ประกอบ บรรจุ หรือดำเนินการอื่นใด ณ ต่างประเทศ ไม่สามารถนำกลับเข้ามาภายในหนึ่งปีนับจากวันที่ได้รับอนุญาตให้นำของออกไปให้ผู้ส่งของออกยื่นคำร้องขอขยายระยะเวลาก่อนครบกำหนดณ สำนักงานศุลกากรหรือด่านศุลกากรประจำท่าหรือที่ที่ลงทะเบียนออกไปได้อีก ๑ ครั้งระยะเวลาไม่เกิน ๑ ปีข้อ ๕[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓๑ กรกฎาคม พ.ศ. ๒๕๖๑กุลิศ สมบัติศิริอธิบดีกรมศุลกากรพัชรภรณ์/จัดทำ๑๐ธันวาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๙๘ ง/หน้า ๑๔/๑๖ สิงหาคม ๒๕๖๑